kardosdrur/scandi-wiki huggingface dataset:
Saint-Laurent-sur-Mer

Saint-Laurent-sur-Mer er en kommune i Calvados-departmentet i Normandie regionen i det nordvestlige Frankrig.
Landsbyen ligger ud til den Engelske Kanal ca. 17 km fra Bayeux.

Historie 
Saint-Laurent-sur-Mer var sammen med Colleville-sur-Mer og Vierville-sur-Mer en af de tre kommuner, som udgjorde invasionskysten Omaha Beach på D-dag den 6. juni 1944. Saint-Laurent-sur-Mer lå bag den sektion af invasionskysten, som havde betegnelserne Easy Green og Easy Red. Bag en ca. 500 meter bred sandstrand rejser terrænet sig brat til en højde af 40-50 meter, hvilket gjorde det meget vanskeligt at trænge ind i landet.

Byer i Calvados
Vierville-sur-Mer

Vierville-sur-Mer er en kommune i Calvados Manche departmentet i Basse-Normandie regionen i det nordvestlige Frankrig.
Landsbyen ligger ud til Den engelske kanal ca. 17 km fra Bayeux.

Historie 
Vierville var den vestligste af de tre kommuner, som udgjorde Omaha Beach under invasionen i Normandiet på D-dag den 6. juni 1944. Strandene ved Vierville havde kodenavnene Dog Green, Dog White og Dog Red. På D-dag gjorde den amerikanske 29. infanteridivisions 116 infanteriregiment samt 2. og 5. Ranger bataljon landgang i ved Dog Green.

Eksterne kilder/henvisninger 

 American D-Day: Omaha Beach, Utah Beach & Pointe du Hoc
 History on the 101st Airborne division

Viervillesurmer
Frank Mill

Frank Mill (født 23. juli 1958 i Essen) er en tidligere tysk fodboldspiller, der som angriber på det vesttyske landshold var med til at vinde guld ved VM i 1990 i Italien. Han deltog desuden ved EM i 1988 samt ved to OL-turneringer.

Karriere

Klubkarriere 
På klubplan spillede Mill for de tyske klubber Rot-Weiss Essen, Borussia Mönchengladbach, Borussia Dortmund samt Fortuna Düsseldorf. Han vandt med Dortmund i 1989 den tyske pokalturnering og nåede i 1993 finalen i UEFA Cup (tabte til Juventus F.C.).

Landshold 
Efter to kampe på Vesttysklands U/21-landshold i 1980 fik Mill debut på A-landsholdet i marts 1982. 

Han var med på holdet, der deltog i OL 1984 i Los Angeles. Her  spillede han alle holdets fire kampe, indtil det blev elimineret i turneringen i kvartfinalen af , og scorede et mål mod .

Han var også med ved OL 1988 i Seoul. Her blev tyskerne nummer to i indledende runde efter . Derpå blev det til 4-0 over  i kvartfinalen, inden holdet i semifinalen blev besejret af  efter straffesparkskonkurrence. Brasilien fik senere sølv efter at have tabt finalen til , mens Vesttyskland sikrede sig bronze ved at besejre  i kampen om tredjepladsen. Mill scorede tre af holdets mål under OL. Med deltagelsen i to OL-turneringer samt kvalifikation hertil har Mill spillet flest OL-relaterede kampe for Tyskland med tyve kampe, hvor han scorede i alt ti mål.

Mill var desuden med i truppen til VM 1990, hvor Vesttyskland blev verdensmestre; Mill opnåede dog ikke spilletid ved slutrunden. Dermed blev opvarmningskampen til slutrunden mod  30. maj samme år. 

Ud over OL-kampene fik Mill i alt sytten landskampe, uden det lykkedes ham at score.

Videre karriere 
Mill var udlært blomsterbinder i sin mors blomsterbutik. Senere arbejdede han i et containerfirma, inden han i 1998 etablerede et firma, der har organiseret mere end 500 fodboldskoler for børn.

Referencer

Eksterne henvisninger 

Fodboldspillere fra Tyskland
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Fodboldspillere fra Rot-Weiss Essen
Fodboldspillere fra Borussia Mönchengladbach
Fodboldspillere fra Borussia Dortmund
Fodboldspillere fra Fortuna Düsseldorf
Verdensmestre i fodbold
Personer fra Essen
Deltagere for Vesttyskland ved sommer-OL 1984
Deltagere for Vesttyskland ved sommer-OL 1988
Olympiske bronzemedaljevindere fra Vesttyskland
Eloise Hawking

Eloise Hawking er en fiktiv person fra tv-serien Lost. Hun er med i et afsnit i sæson 3 og fire afsnit af sæson 5. Eloise spilles af Alexandra Krosney/Alice Evans/Fionnula Flanagan.

Baggrund

Efter øen
Efter eksplosionen af Lugen, Desmond bliver sendt tilbage i tiden, til der hvor han var sammen med Penny. Da han ville købe forlovelsesringen, stod hun bag disken og sagde det ikke var meningen at han skulle købe ringen. Hun remsede alt hvad der førte til han tog til øen. Hun fortalte ham, man ikke kan ændre tiden, hvis man gør det, så vil tiden indhente én. Hun overbeviste Desmond om at forlade Penelope og sejle ud til øen.

Fiktive personer fra Lost
Ouistreham

Ouistreham er en kommune i Calvados departmentet i Basse-Normandie regionen i det nordvestlige Frankrig.

Ouistreham er en lille havneby med fiskebåde, lystsejlere og en færgehavn. Den er havneby for Caen. Byen ligger for enden af en kanal, som forbinder Caen med havet.

Historie 
Navnet Ouistreham er af ledt af ouistre – 'østers' og det saksiske ham= 'landsby'. Den har været et handelssted siden Middelalderen. Havnen er i dag en del af "Port de Caen-Ouistreham".

Siden begyndelsen af det 20. århundrede er det en badeby på "Riva Bella".

Den 6. juni 1944 landede de Frie franske styrker, som var involveret i landgangen på D-dag en kommandostyrke på 177 mand under Philippe Kieffer ved Ouistreham (Sword Beach).

Angrebet indgik som en del af filmen Den Længste Dag, selv om havnen der her anvendtes rent faktisk er den i Port-en-Bessin.

Seværdigheder 
 Musée du Mur de l'Atlantique – Museum om Atlantvolden
 Musée du Débarquement n° 4 Commando – Museum om de franske kommandosoldater
 Der Grosse Bunker – en gammel tysk bunker fra 2. verdenskrig, som blev erobret af briterne under invasionen.

Transport 
Fra havnen i Ouistreham er der færgesejlads til Portsmouth i England.

Venskabsbyer 
Ouistreham er venskabsby med landsbyen Angmering i West Sussex.

Byer i Calvados
Courseulles-sur-Mer

Courseulles-sur-Mer er en kommune i Calvados departmentet i Basse-Normandie regionen i det nordvestlige Frankrig.

Det er en populær turistby ikke kun blandt de lokale, men også blandt udenlandske besøgende, som kommer for at besøge invasionsstrandene i Normandiet. Om sommeren når indbyggertallet op på 15.000 på grund af det store antal sommerhuse, som fortrinsvis ejes af folk fra Paris.

Byen er delt i to af floden Seulles. Nu om stunder er havnen i Courseulles fuldt af fiskerbåde og fritidssejlere, der kom så langt væk som fra Holland, men i sommeren 1944 brugte det canadiske militær havnen til at losse omkring 1.000 tons forsyninger om dagen i de to første uger efter D-dag den 6. juni 1944.

Historie 

Over 14.000 canadiere stormede den 8 km lange kyststrækning mellem Graye-sur-Mer og St. Aubin-sur-Mer den 6. juni 1944. De blev fulgt af yderligere 150.000 canadiske tropper i løbet af de følgende måneder. Canadiske soldater fra 3. canadiske infanteridivision og 2. canadiske pansrede brigade udgjorde angrebsstyrken på Juno Beach, og de led tab på 1.074 mand, heraf 369 døde på D-dag. Canadierne nåede omtrent 16 km ind i landet på den første dag, længere end nogen anden landgangsstyrke på D-dag. Den canadiske krigskirkegård ved Bény-Reviers indeholder gravene for 2.043 canadiere og 1 franskmand. Jorden til denne kirkegård blev doneret af den franske stat til Canadas regering efter 2. verdenskrig, og ligger 6 km inde i landet fra Courseulles-sur-Mer ved Route 79.

Juno Beach Centre er et museum ved Courseulles-sur-Mer i centrum af Juno Beach. Museet blev åbnet den 6. juni 2003.

Courseullessurmer
Antikrist (flertydig)

Antikrist har flere betydninger:

 Antikrist – et begreb i kristendommen.
 Antikrist (opera) – en opera af Rued Langgaard.
 Antichrist – en film af Lars von Trier.
Troarn

Troarn er en kommune i Calvados departmentet i Basse-Normandie regionen i det nordvestlige Frankrig. Byen ligger 14 km øst for Caen ved floden Dive.

Byens vigtigste seværdighed er klosteret, som blev grundlagt af Roger 2. af Montgomery i 1059. Han deltog i Wilhelm Erobrerens erobring af England, og fik titlen 1. jarl af Shrewsbury for sin indsats.

Eksterne kilder 
 Troarn på l'Institut géographique nationals hjemmeside 
 Troarn på l'Insee 
 Troarn på Quid hjemmesiden 
 Placeringen af Troarn på et kort over Frankrig med indtegnede kommunegrænser

.

Byer i Calvados
Rie Rasmussen (skuespiller)

Rie Rasmussen (født 14. februar 1976) er en dansk fotomodel, skuespiller og filminstruktør.

Liv og karriere 
Rie Rasmussen er født i København, men voksede op i henholdsvis Dragstrup, Morsø Kommune og på Frederiksberg. Som 15-årig
flyttede hun med sin stedmor til USA. Mens hendes stedmor arbejdede i New York, tog hun
selv med en kæreste til Californien, hvor hun delvist ernærede sig som fotomodel.

I 2002 fik hun en rolle i Brian De Palmas film Femme fatale, hvorefter hun blev model for Gucci.

Da hun var 24 år, instruerede hun sin første kortfilm Thinning the Herd, som hun selv skrev og spillede med
i. Filmen blev valgt til at indgå i Filmfestivalen i Cannes i 2004. Samme år deltog hun i Filmfestivalen i Taormina med kortfilmen Il Vestito, som hun også selv havde skrevet og instrueret. I 2005 spillede hun med i Luc Bessons film Angel-A.

I 2006 udgav hun bogen Grafiske Historier by Lilly Dillon, som er delvist selvbiografisk og indeholder
et udvalg af hendes egne fotografier, malerier og illustrationer. Bogen indeholder desuden en kritik af 
modelbranchen.

På Filmfestivalen i Berlin i 2009 deltog Rie Rasmussen, med sin første spillefilm Human Zoo. Filmen blev efterfølgende vist på CPH:PIX.

Kilder

Eksterne henvisninger 
 Artikel i Politiken
 
 

Filmskuespillere fra Danmark
Kvindelige filminstruktører fra Danmark
Fotomodeller fra Danmark
Personer fra København
Believe Again

"Believe Again"  er en dansk sang. Sangen er Danmarks bidrag til Eurovision Song Contest 2009 efter at have vundet Dansk Melodi Grand Prix 2009, og er fremført af Niels Brinck. Den er skrevet af Lars Halvor Jensen, Martin Møller Larsson og Ronan Keating. Sangen er på engelsk.

Brinck deltog derfor i Eurovision Song Contest 2009, hvor han fremførte sangen i den anden semifinale, den 14. maj, som nummer ni. Han kvalificerede sig til finalen 16. maj, hvor han opnåede en trettendeplads med 74 point.

Sangen er efterfølgende blevet brugt af flere kunstnere:

 som single af Ronan Keating i en duet med Paulini
 som coverversion til album af australske Orianthi – Believe
 som single af hollandske Jeroen van der Boom – Weer geloven (på hollandsk)
 som coverversion til album af sydafrikanske Heinz Winckler – Ek kan weer in liefde glo (på afrikaans)

Singler fra 2009
Popsange fra Danmark
Sange fra Eurovision Song Contest 2009
Eurovision Song Contest-sange fra Danmark
Sange fra Dansk Melodi Grand Prix
Dansk Melodi Grand Prix 2009
Argentan

Argentan er en kommune i Orne departmentet i Basse-Normandie regionen i det nordvestlige Frankrig.

Geografi 
Argentan ligger 58 km sydsydøst for Caen og 100 km nord for Le Mans.

Historie 

Argentan er en gammel romersk by ved Orne floden. Byen fortsatte med at vokse i Middelalderen. Argentan var involveret i kampene omkring Falaise-lommen i august 1944 under 2. Verdenskrig, og blev kraftigt beskadiget.

Efter vikingernes invasion af Normandiet overlod Rollo byen til en af sine følgesvende.
Igennem middelalderen var Argentan til tider en rig by, og til andre tider totalt nedbrændt.
Engelske styrker besatte gentagne gange byen. Plantagneterne betragtede byen som en af de vigtigste i Normandiet.

Under Ludvig 14. lod Colbert Alençon konkurrere økonomisk med Argentan om kniplinger. På denne måde opstod Argentan kniplingerne. Argentan blev en vigtig by for traditionelle håndværk og i religiøs forstand med benediktinere og kloster. Der blev bygget to meget imponerende kirker: Saint-Martin og Saint-Germain foruden adskillige herberge.

Med den franske revolution blev der mere stille om Argentan. Under Verdenskrigene gik det ud over Argentan. Mange unge mænd døde i 104. infanteriregiment under slaget ved Verdun i 1. Verdenskrig (1916), og under 2. Verdenskrig blev byen næsten fuldstændig ødelagt.

I 1944 under bombardementerne inden starten på Operation Overlord blev byen delvis ødelagt af amerikanske B-17 Flying Fortress bombefly. Hovedparten af byen blev imidlertid ødelagt i august samme år. Den 3. amerikanske armé under ledelse af general George S. Patton befriede Argentan efter otte dages svære kampe mod 9. tyske panserdivision og 2. SS panserdivision. Det var den 80. amerikanske infanteridivision, der befriede byen om morgenen den 20. august.

Personligheder 
Argentan var fødested for :
 François Eudes de Mézeray (1610-1683), historiker
 Fernand Léger, Maler
 André Mare, maler
 Michel Onfray (født 1. januar 1959), fransk filosof

Venskabsbyer 
Argentan er venskabsby med:
 Abingdon, Oxfordshire, England
 Baja, Ungarn
 Rotenburg, Hessen, Tyskland

Referencer 
 INSEE kommunefil

Byer i Orne
Fairytale

"Fairytale" er en folke- og popsang med melodi og tekst af Alexander Rybak, der vandt Norsk Melodi Grand Prix 2009 og Eurovision Song Contest 2009. 

I Norsk Melodi Grand Prix fremførte Rybak selv sangen, som fik 747.888 stemmer i finalen. Sangen handler om Rybaks ekskæreste og solgte efterfølgende over 5.000 eksemplarer og blev nr. 1 på den norske VG-liste. Sangen blev udgivet som single af selskabet BpopMentometer, Rybaks managers selskab, Kathrine Synnes Finnskog.

Eurovision Song Contest 
Som vinder af Norsk Melodi Grand Prix repræsenterede Rybak Norge i Eurovision Song Contest 2009 i Moskva 16. maj 2009. I konkurrence med 41 andre lande, vandt han med 387 point, 169 point mere end nummer to, Island, der havde sangerinden Jóhanna Guðrún Jónsdóttir med nummeret "Is It True?" som repræsentant. Danserne i den Europæiske optræden, Sigbjørn Rua, Torkjell Lunde Børsheim og Hallgrim Hansegård, er fra det norske danseselskab Frikar og optrådte med folkedansen halling.
Baggrundssangerne, Jorunn Hauge og Karianne Kjærnes havde lange lyserøde kjoler designet af den norske designer Leila Hafzi.

Eksterne henvisninger 
 Alexander Rybak  hos MySpace
 NRK.no-Debatforum: Sangteksten til Fairytale 

Sange fra Eurovision Song Contest 2009
Vindersange fra Eurovision Song Contest
Eurovision Song Contest-sange fra Norge
Sange fra Norge
Raimond Aumann

Raimond Aumann (født 12. oktober 1963 i Augsburg, Vesttyskland) er en tidligere tysk fodboldspiller, der som målmand på det vesttyske landshold var med til at vinde guld ved VM i 1990 i Italien. Han var dog kun reserve på holdet under turneringen, og opnåede selv kun fire landskampe.

På klubplan spillede Aumann, på nær en enkelt sæson hos tyrkiske Beşiktaş JK, hele sin karriere hos den tyske storklub FC Bayern München. Her var han med til at vinde seks tyske mesterskaber og to pokaltitler.

Eksterne henvisninger 
 Spillerinfo

Fodboldspillere fra Tyskland
Fodboldspillere fra FC Bayern München
Fodboldspillere fra Beşiktaş JK
Verdensmestre i fodbold
Personer fra Augsburg
Deltagere ved verdensmesterskabet i fodbold 1990
Bernard og Bianca

Bernard og Bianca (originaltitel: The Rescuers) er en amerikansk tegnefilm fra 1977, produceret af Walt Disney Productions, og havde premiere i biograferne i USA den 22. juni 1977. Det er 23. film fra Disneys Klassikere og er baseret på Margery Sharps roman The Rescuers og Miss. Bianca fra 1959 og 1962.

Filmen er produceret og instrueret af Wolfgang Reitherman. Musikken blev komponeret af Artie Butler, og teksterne var skrevet af Carol Connors, Ayn Robbins og Sammy Faina. Filmen handler om musene Bernard og Bianca, der redder pigen Penny, der var blevet bortført af juveltyven Madame Medusa. Bernard og Bianca var en af de mest succesrige film i 1977, med 39 millioner 215 tusinde 869 US-dollars tjent i verden. En efterfølger Bernard og Bianca: SOS fra Australien udkom i 1990.

Handling 

Historien handler om en lille forældreløse pige Penny, som bor på et børnehjem, men er blevet kidnappet af den onde Madame Medusa, der bor på en forladt flodbåd i en marsk kaldet "Djævlebugten". Madame Medusa ønsker en lille pige, som er lige den rigtige størrelse til at kunne blive sænket ned i en særlig brønd, hvor en stor, værdifuld diamant kaldet "Djævelens Øje" bør være. Pennys liv på båden er meget ubehageligt, og derfor sender hun en flaskepost med en bøn om hjælp. En international brigade (som er et modstykke til "De Forenede Nationer", der er i samme bygning), bestående af mus fra hver af Jordens lande, finder flaskeposten og beslutter sig for at sende hjælp til Penny. De to mus den klumsede Bernard og den smukke Miss Bianca drager af sted til Djævlebugten, hvor Penny har opgivet håbet om, at nogen vil høre hendes råb om hjælp.

Skuespillere

Soundtrack 
 "The Journey"
 "Rescue Aid Society"
 "Tomorrow is Another Day"
 "Someone's Waiting for You"
 "For Penny's a Jolly Good Fellow"

Eksterne henvisninger 
 Officielle Disney DVD webside
 
 Bernard og Bianca på Disney Archives

Disney tegnefilm
Animationsfilm fra USA
Amerikanske film fra 1977
Familiefilm fra USA
Film med forældreløse børn
Gerå

Gerå (ikke at forveksle med landsbyen af samme navn) er et vandløb beliggende i det østlige Vendsyssel. Kommunegrænsen mellem Brønderslev Kommune og Aalborg Kommune følger i lange træk Gerå. Gerå har sit udspring nær Nordkær et par km nord for Grindsted, hvor den løber mod øst gennem et lavtliggende landbrugsområde. Gerå udløber i Kattegat (Aalborg Bugt) et par km øst for landsbyen Gerå. Gerå har en længde på ca. 30-35 km

Åens forløb 
Fra Gerås udspring nær Nordkær i Hammer Sogn løber åen mod øst forbi Uggerhalne, hvor den krydser Frederikshavnmotorvejen nær Lyngdrup og fortsætter forbi Langholt Hovedgård i Horsens Sogn. Her løber Gerå videre forbi gården Striben i Vester Hassing Sogn. Gerå fortsætter ind i Øster Hassing Sogn forbi gårdene Vester Nejsig, Mellem Nejsig og Øster Nejsig. Videre i Ulsted Sogn, hvor Gerå passerer nær gårdene Nørre Rottrup og Klitgaard (Mellem Ulsted og Rørholt) og videre gennem Dronninglund Sogn. Endelig løber Gerå gennem Aså-Melholt Sogn nær landsbyerne Melholt og Gerå by for at udløbe i Kattegat.

Eksterne henvisninger 
Google maps

Referencer 

Vandløb i Danmark
Naturområder i Aalborg Kommune
Brønderslev Kommunes geografi
Hans Pflügler

Hans Pflügler (født 27. marts 1960 i Freising, Vesttyskland) er en tidligere tysk fodboldspiller, der som forsvarsspiller på det vesttyske landshold var med til at vinde guld ved VM i 1990 i Italien. Han deltog desuden ved EM i 1988 på hjemmebane.

På klubplan tilbragte Pflügler hele sin karriere hos FC Bayern München i sit hjemland. Han var med holdet med til at vinde fem tyske mesterskaber og tre pokaltitler.

Eksterne henvisninger 
 Spillerinfo

Fodboldspillere fra Tyskland
Fodboldspillere fra FC Bayern München
Verdensmestre i fodbold
Personer fra Bayern
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Vils (Naab)

Vils er en biflod fra højre til  Naab, der videre løber til Donau.

Den har sit udspring i det østlige Bayern Oberpfalz i Kleinschönbrunn, i kommunen Freihung, og videre gennem Vilseck, Hahnbach, Poppenricht, Amberg, Kümmersbruck, Ensdorf, Rieden og Schmidmühlen og munder efter  87 km ud i Naab ved Kallmünz. Den har et fald på mellem ca. 0,5 og 1,5 Promille.

I middelalderen var der skibsfart på floden, hvortil der var bygget talrige opstemninger. Med såkaldte Vils-pramme transporterede man jernprodukter fra Amberg til Regensburg. Målet var Donau-havnen ved Amberger Stadel ovenfor Steinernen Brücke. På tilbagevejen transporterede man især salt. 

I dag er Vils et godt ekempel på naturgenopretning. Floden er på lange strækninger lagt tilbage i sit oprindelige leje med fredelige slyngninger gennem Oberpfälzer Jurabjergene. Opstemningerne tjener til energiproduktion og der er anlagt fisketrapper.

Der er kanosejlads på floden.

Bifloder og bække 
Frankenohe (ved Gressenwöhr)
Wiesenlohbach (ved Frauenbrunn)
Schmalnohe (ved Frauenbrunn)
Leherbach (ved Süß)
Rosenbach (ved Poppenricht)
Gebenbach (ved Neumühle)
Ammerbach (i Amberg)
Krumbach (i Haselmühl)
Lauterach (i Schmidmühlen)
Forellenbach (i Rohrbach)

Byer og kommuner langs Vils 
Amberg
Vilseck, Kallmünz,
Freihung, Hahnbach, Poppenricht, Kümmersbruck, Ensdorf, Rieden, Schmidmühlen og Kallmünz.

Eksterne henvisninger 

 Naturnaher Umbau der Vils im südlichen Stadtgebiet von Amberg 
 Ökologischer Ausbau und vorbeugender Hochwasserschutz 

Floder i Bayern
Vils

Vils han henvise til flere steder:
 Vils (Naab), er en flod i Oberpfalz i det østlige Bayern i Tyskland
 Vils ved Donau, er en flod i Oberbayern i det sydøstlige Bayern.
 Vils (Lech) er en 30 km lang biflod til Lech, der løber i Alperne i Østrig og Tyskland.

 Vils (Tyrol), en by i delstaten Tyrol i Østrig.
 Vils (Mors), en landsby i Vejerslev Sogn (Morsø Kommune).
Erik Bondo Svane

Erik Bondo Svane (23. oktober 1911 i København – 5. marts 1945 i Neuengamme) var cand.jur. og dommerfuldmægtig i Aabenraa. Han var med i modstandsbevægelsen i Aabenraa under Danmarks besættelse.

Søn af viceskoledirektør Hans Anton Svane og den fhv. Margrethe Louise Bondo, samt (lille)bror til Oskar Bondo Svane (også dommerfuldmægtig og senere højesteretssagfører) og Inger Bondo Svane, blev han student fra Metropolitanskolen 1930. 1936 blev han juridisk kandidat, blev sagførerfuldmægtig og sekretær i Handelsministeriet, og to år senere blev han dommerfuldmægtig i Aabenraa. 1944 blev han arresteret af Gestapo og den 30. december overført til interneringslejren i Frøslev. Siden kom han til Neuengamme, hvor han døde. Han er begravet i Mindelunden i Ryvangen.

Litteratur 
 

 Niels-Birger Danielsen, Modstand Bind 4: Dramaets sidste akt (Politikens Forlag, 2021)

Kilder 

Modstandsfolk fra Danmark
Jurister fra Danmark
Ofre for Holocaust fra Danmark
Personer fra København
Lupburg

Lupburg er en købstad (markt) i Landkreis Neumarkt in der Oberpfalz i Oberpfalz i den tyske delstat Bayern.

Geografi 
Byen ligger på Jurakegel oven for dalen til Schwarze Laber.

Inddeling 
Ud over Lupburg ligger i kommunen landsbyerne
Degerndorf og See med bebyggelserne Seibertshofen, Niederhofen og Dettenhofen. Degerndorf og See var indtil områdereformerne i 1970'erne selvstændige kommuner.

Historie 
Lupburg nævnes første gang i 960. Med Konrad von Luppurgs død i 1313 (Biskop af Regensburg fra 1296) uddøde den lokale adelsslægt, og Burg Lupburg, og området omkring kom under Ærkestiftet Regensburg. Den nuværende kommune blev dannet i 1818.

Eksterne henvisninger
Schwarze Laber

Schwarze Laber, er en biflod fra venstre til Donau i Bayern. Den har sit udspring nordøst for Neumarkt in der Oberpfalz ved Laaber, der er en landsby i Pilsach ved vandskellet mellem Rhinen og Donau; Den løber mod syd gennem Oberpfälzer Jura og munder efter 76 km ud i Donau ved Sinzing.

Byer langs floden 
 Pilsach-Dietkirchen
 Velburg-Oberweiling
 Velburg-Lengenfeld
 Parsberg
 Beratzhausen
 Laaber
 Deuerling
 Eichhofen
 Schönhofen
 Sinzing

Schwarze Laber fryser kun til i meget strenge vintre da den får det meste vand fra underjoriske Karstkilder; Vandet holder dermed en ret konstant temperatur på omkring 8 °C.

Eksterne henvisninger 

 Jura aktiv Labertal und Naabtal erleben 

Floder i Bayern
Lindholm (Nørresundby)

Lindholm er en bydel i det vestlige Nørresundby. Lindholm er beliggende i Vendsyssel ved Limfjorden og Lindholm Å i Aalborg Kommune. Fra Aalborg Centrum er der tre km. mod nordvest til Lindholm.

I Lindholm er der 9.066 indbyggere (2009).

Se også 
 Lindholm Høje
 Lindholm Station
 Aalborg Lufthavn
 Lindholm Kirke
 Lindholm Kirkegård

Eksterne henvisninger 
 Aalborg Kommune, Statistik om folketal 2009

Fodnoter 

Nørresundbys geografi
Bydele og forstæder i Danmark